# Kanatami Katimayiit Nutaqqat Inulramiit Akhuukhaiyiit Nunaqyuaqmi Akhuukhaiyiit Atuqtauvaktut

## TAPKUAT KANATAMI KATIMAYIIT NUTAQQAT INULRAMIIT AKHUUKHAIYIIT

Tapkuat Kanatami Katimayiit Nutaqqat Inulramiit Akhuukhaiyiit (CCCYA-kut) tapkuat ikayqutigiyai piquyaliqutinut havagiyait akhuukhaiyiit pilagutainut nuataqqat inulramiitlu. Tahapkuat akhukhaiyiit aulalat allatqini taiguhinit (naunaipkutagiplugit, Ikayuqtikhaq, Kivgaqtuiyuq, Nakuamuqtitiyi, Kamisina), kihimik tamaita havaktiuyut kivgaqtuiplutik inmingnut nunaqyuaqtani nunatagauyunilu.

Tamaita CCCYA-kut Ilauyut inmiguqtut maligaqtigut havaktit tapkuat tuhaqhitai tugaqhugit tapkuat Maligaligiyit tapkununga atuni nunatagainut. Atuni CCCYA-kut Ilauyuq pinguqtai piquyanit aulattiniqmun piplugit tapkuat inmiguqtut kavamatkutnit pilaqtitiyit munaginitluniit.

## PITYUTAI TAPKUAT CCCYA-KUT NUNAQYUAQMI IKAYUQTIKHAQ ATUQTAUVAKNIT

Tapkuat CCCYA-kut Nunaqyuaqmi Ikayuqtikhaq Atuqtauvaktut unniqtuqtai mikiniqhamik nigiugini puqtunit kivgaqtutit ilauyunit timiuyut. Tapkuat atuqtauvaknit atuqpalialat uuktugaqtaunitlu kivgaqtutit pinahuaqtait. Tapkuat piyaunit tapkuat atuqtauvaktut piyauni atugialgitlu atuqnit naunaigutauyut malikhaqninut tapkuat atuqtauvaktut pinguqtauyut tapkunanga atuni CCCYA-kut Ilauvit atuniqhugit, malikhaqninut tapkuat nunaqyuaqtat nuatagauyutluniit havagiyait.

Tapkuat CCCYA-ngi Nunaqyuaqmi Ikayqutikhaq Atuqtauvaknit piqagutauyut hivuligutinik havagutai tapkununga aulatyutinut, atuqpiaqtitnit huniumaitninut nakuunit havat. Piqaqtitikmiyuttauq: pilagutainik havagittiaqnit; a tiliugutit havaktit ilihautinit; qanuqlu naunaiyaqninik kivgaqtutit.

## TUNGATAUNINUT IHUMAGIYAUYUT TAPKUNUNGA CCCYA-KUT NUNAQYUAQMI IKAYUQTIKHAQ ATUQTAUVAKNIT

Aulalagutauninut tapkuat CCCYA-kut Nunaqyuaqmi Ikayuqtikhaq Atuqtauvaknit piyalgit malikhaqninut tapkuat tungatauninut maligaqni atuqpaknit tapkunani United Nations *Piquyaqyuat Pilagutainut Nutaqat* (UNCRC-kut).

Tapkuat Hivuligutinut Ihumagiyauyut tapkunanga UNCRC-kuit piqagutauyut unniqtutit tugaqninik tapkuat CCCYA-kut Nunaqyuaqmi Ikayuqtikhaq Atuqtauvaknit. Piluaqtumik:

* Tamna pilagut piqagutainut hapuhimanitlu pilagutit ihuinaqhihimaittumik (Nakataani 2).
* Tamna pilagut nakuuniqpanik piyumanit nutaqat hivulliqmik ihumagiyaunit tamaitni huliniit ihumaliugutailu aktuaninut nutaqat (Nakataani 3).
* Tamna pilagut inuuhiqmun, annaumaniq pivalianitlu tapkuat nutaqat anginiqpamik piplugit ayuqnaitpat (Nakataani 6).
* Tamna pilagut nutaqamun uqauhiginit tapkuat ihumagiyai ihumamiqhutik tamaitnut pityutit aktuanit nutaqamun, tahapkuatlu ihumagiyat pipkaqni aktilangit malikhugit tapkuat nutaqap ukiungi ihmattuqnilu (Nakataani 12).

## NUNAQYUAQMI IKAYUQTIKHAQ ATQUTAUVAKNIT

### 1. Uingaiqni Pityutai

Tapkuat CCCYA-ngi Ilauyut piyalgit uingaittumik unniqtuqnit ihumagiyai pityutailu tapkuat titigaqhimayut tapkunani kavamaliqutainut havagitit. Tapkuat CCCYA-ngi Ilauyut atqupiaqtitai tapkuat nalaumanit tuhagakhat tugangayut Ilauyunut ihumaginit, kiklilityutai nunatagaunilu piyaungilagiaqaqnit inungnut.

### 2. Pipkaqni Nutaqat Hivuliutinit

Tapkuat CCCYA-kut Ilauyut atuqpiagialgit tapkuat ikayuqtikhaq havaktit tapkunani Ilauyup Aapisiani ihumaginit tapkuat ihumagiyainutaqat ikayuqhiqtainut pinahauqpiaqninik ayuqnaitpat hivuligutianut. Ikayuqtikhaq havaktit piyalgit pipkaihimaittumik upiguhuklutiklu nutaqap atuqpakninik ihumagiyainiklu. Tamaitni piplugit, ilautitlugit tahapkuat ayuqnagangat nutaqanut tuhaumapkaqni piyaqaqtai ihumagiyailu, tapkuat CCCYA-kut Ilauyut ikayqutikhauniat nakuuniqhamik piyumayainut nutaqap pinahauqpiaqninik ihumagiqahiutinit.

### 3. Haagipkaqnit

Tapkuat CCCYA-kut Ilauyut pinahuagialgit ilavalliqnit pilaqni inmiguqtut nutaqat tamnalu/tamnaluniit ilagit nutaqat ihumaliugiangi nuktiqnilu tahapkuat ihumaliugutit piyumayainut huliniit qanugitnilu. Ikayuqtikhaq havaktit pinahauqpiagialgit nakuuhivalliqni nutaqat ilihimanit kangiqhimanilu pilaguyait, ayuitnit hakugiknitlu piplugit ilavalliqni inmingnik-pilaqnit pilaqtitnilu hakugikhivalliqni inuuhiqmingni. Ikayuqtikhaq havaktit hugiagailgit ikayuqtuinit katutyiqatigiknilu ilihimayut ayuitnilgitlu atuqtaulat nalvagiangit ihauqhigiagutinik pipkainiqlu nakuuyumik ahianguqnit.

### 4. Ayyikkiktumik Pilaqniq

Tapkuat CCCYA-kut Ilauyut piyaqaqtai tamaita inmiguqtut nakuuyumik ihuinaqhimaittumiklu piplugit, ihumagini tamaita piplugit inmiguqtut, kihimaiungitkaluaqtitlugit aqnauni angutauni, ivaqatigikpauhit, aqnauyangi angutauyangi-hunaunit, nunaqyuaqmingaqvit, humingaqnit, kinaunit, ukpiqni, timigiyainut kangiqhimanilu ayuqhagutai, ilitquhit, inuliqutinutlu pilaityutai.

### 5. Havagittiaqni

Tapkuat CCCYA-kut Ilauyut havattiagialgit nutqanut kivgaqtugamingnut kiuttaqlugitlu tamaitnut allatqit havagiyai pipkaqnit piplugit inungnut piqaqnit, inmiguqtut tuhagakhat piquyatlu pilagutai tapkuat havagipkagaunit.

### 6. Pilaqnit

Tapkuat CCCYA-kut Ilauyut atuqpiagialgit tapkuat pinahauqninut, makpigaliugait, kivgaqtutigiyai pipkagahauqnilu pigiagutit inungnut pilaqnit atquhugit tapkuat nunagiyauyunut nunatagait, pilaqnitlu nutaqanut tapkunani havagiyaini piplugit ayuqnaitnit.

### 7. Ikayuqtuqni Ikayuqtikhaq

Tapkuat CCCYA-kut Ilauyut atuqpiagialgit tapkuat nutaqat kivgaqtugait pitaqtut kivgaqtutinik havaktinit ikayuqtuiyut havagiyamingnut atquhugit piqagutaunit kamagiyaunginaqnit timigiyauyumutlu ikayuqtaunit, piplugit pilaqni havaktiuqpiaqtut pivaliatitni, piluaqtumik tuganganit nutaqat pilagutai.

### 8. Quyagitnaq Tuhaumalaitnit

Tapkuat CCCYA-kut Ilauyut piyalgit pihimani quyagitnaq tuhaumayakhaungittut tamaita tuhagakhat pitaqnit atuqninut havaginilu havaqtik, kihianik piyaqaligangat unniqnit tapkuat tuhagakhat maligaqtigut pivaliqtitnahuaqninutluniit havagiyait.

### 9. Unniqlutit

Tapkuat CCCYA-kut Ilauyut piyalgit piqaqtitni inungnut pilaqnit titiqatigut maligait piplugit pityuhit piqaqtitiniqmun kiuttaqnit inniqlukniqmutluniit piplugit piqagutai kivgaqtutit.